ગાંધીનગર– રાજ્યના વૈધાનિક અને સંસદીય બાબતોના પ્રધાન પ્રદીપસિંહ જાડેજાએ જણાવ્‍યું છે કે, ગુજરાતમાં કોંગ્રેસ પાસે જનસમર્થન રહ્યું નથી એટલે હવાતિયા મારીને બેબાકળા બની નિવેદનો કરી રહી છે. વિરોધપક્ષના નેતા પરેશ ધાનાણી દ્વારા મુખ્‍યપ્રધાન વિજયભાઈ રૂપાણીને ગુજરાત વિધાનસભાનું સત્ર બોલાવવા માટે જે પત્ર પાઠવી જે માગણી કરાઇ છે તે સંસદીય પ્રણાલી મુજબ ગેરવાજબી છે. તાજેતરમાં જ ગુજરાત વિધાનસભાનું બજેટ સત્ર સંપન્‍ન થયું છે. જેને માત્ર બે માસ જેટલો સમય થયો છે એટલે વિધાનસભાનું સત્ર બોલાવવાની આવશ્‍યકતા જણાતી નથી.